cyanic-selkie/wikianc huggingface dataset:
Ukrainas Nacionālā policija
Vēsture
Reformu ietvaros, iekšlietu ministrs Arsens Avakovs nāca klajā ar plāniem līdz 2015. gada beigām samazināt policistu skaitu Ukrainā līdz 160 000 cilvēku. Reformu plāni sākās ar ministrijas pašreizējās Valsts autoinspekcijas (DAI) un patruļdienesta apvienošanu galvaspilsētā Kijivā 2015. gada vasarā. Šim jaunajam policijas patruļdienestam tika piešķirts finansējums no dažādām valstīm. Tika pieņemti darbā 2000 jaunu policistu, kas tika atlasīti no 33 000 pretendentiem, lai uzsāktu jaunā dienesta darbību Kijivā. Policistus Ziemeļamerikas stilā apmācīja policisti no Amerikas Savienotajām Valstīm un Kanādas.
Pēc Kijivas jaunās patruļpolicijas izveides 2015. gada 4. jūlijā, milicija pārtrauca patrulēšanu, bet turpināja darbu iecirkņos un administratīvajās iestādēs. Pēc tam jaunā patruļpolicija tika izvērsta visā Ukrainā. Organizācija tika oficiāli izveidota kā Nacionālā policija 2015. gada 2. septembrī. Līdz 2015. gada septembra beigām Kijivā dežurēja 2000 jauno policistu, Harkivā – 800, bet Odesas un Ļvivas pilsētās – 1700. Tajā brīdī milicijas darbinieku skaits bija 152 000, un tā turpināja nodrošināt lielāko daļu policijas darba visā Ukrainā. Jaunās policijas pamatalga (gandrīz 400 ASV dolāru mēnesī) bija aptuveni trīs reizes lielāka nekā bijušās milicijas pamatalga, tas bija mēģinājums samazināt korupciju.
2015. gada 7. novembrī veco miliciju oficiāli aizstāja jaunā Nacionālā policija. Šajā dienā atlikušie milicijas darbinieki tika nodēvēti par Nacionālās policijas "pagaidu strādājošiem" darbiniekiem. Izmaiņas ļāva viņiem kļūt par Nacionālās policijas locekļiem pēc "integritātes pārbaudes", taču viņi varēja kļūt par Nacionālās policijas locekļiem tikai tad, ja atbilda vecuma kritērijiem un izgāja pārkvalifikācijas kursu. Šis pārejas periods beidzās 2016. gada 20. oktobrī. Šajā pārejas periodā tika atlaisti 26% policijas komandieru un pazemināti amatā 4400 policistu un tikpat daudz darbinieku tika paaugstināti amatā.
Metjū Lekijs
Metjū Lekijs (en; dzimis ) ir Austrālijas futbolists, pussargs, Austrālijas futbola izlases dalībnieks. Kopš 2017. gada spēlē Vācijas Bundeslīgas kluba Berlīnes "Hertha" sastāvā.
Ukrainas Nacionālā policija
Struktūra
Policijā ir šādas apakšnodaļas:
Turklāt pastāv šādas speciālās vienības:
Mogiļevas metropolija
Mogiļevas metropolija (ru) jeb Mogiļevas arhidiecēze (Могилёвский архидиоцез) bija Romas katoļu baznīcas province Krievijas Impērijā. Mogiļevas arhibīskaps faktiski bija Krievijas Impērijas katoļu garīgais vadītājs. Pretēji metropolijas nosaukumam, Mogiļevas arhibīskapi no 1849. gada rezidēja Sanktpēterburgā.
Mogiļevas metropoliju kā Baltkrievijas bīskapiju ar 1773. gada uzkazu nodibināja Katrīna II pēc Polijas Pirmās dalīšanas, kad impērijā iekļāvās daudz katoļticīgo. 1782. gadā to pārdēvēja par Mogiļevas arhibīskapiju. Mogiļevas arhibīskapa pakļautībā bija visi Krievijas Impērijas (izņemot Polijas caristes) katoļticīgie.
Latvijas teritorijā Latgales un Vidzemes katoļticīgo draudzes tieši ietilpa Mogiļevas arhibīskapijā, bet Kurzemes draudzes — Žemaitijas bīskapijā, kuras centrs līdz Janvāra sacelšanās sakāvei bija Varņi, pēc tam — Kauņa.
Mogiļevas metropolija faktiski beidza pastāvēt līdz ar Krievijas Impērijas sabrukumu un nacionālo valstu nodibināšanos. Pēdējais Mogiļevas arhibīskaps bija Līksnā dzimušais vācbaltietis Eduards fon der Rops, bet pēdējais administrators — latvietis Boļeslavs Sloskāns.
Mēklenburgiše Zēplates apriņķis
Mēklenburgas ezeru rajona apriņķis jeb Mēklenburgiše Zēplates apriņķis ir apriņķis Vācijā, Mēklenburgā-Priekšpomerānijā. Apriņķis robežojas ar Mēklenburgas-Priekšpomerānijas Ludvigslustes-Parhimas, Rostokas, Priekšpomerānijas-Rīgenes un Priekšpomerānijas-Greifsvaldes apriņķi, kā arī Brandenburgu.
Mēklenburgas ezeru rajons (Mecklenburgische Seenplatte) ir ievērojamākais Vācijas ezeru un morēnu rajons, kas agrāk dēvēts par "Mēklenburgas Šveici".
Dumai
Dumai ir pilsēta Indonēzijā, osta Malakas šaurumā. Administratīvi ietilpst Riau provincē, veido atsevišķu apriņķa līmeņa municipalitāti. Izvietojusies provinces ziemeļos pie Rupatas šauruma 160 km no provinces galvaspilsētas Pekanbaru. Pilsēta multietniska — tajā dzīvo malajieši (50%), minankabau (23%), javieši (15%) un bataki (7%), bet pēc konfesionālās piederības lielākā daļa ir musulmaņi (85%), bet 3,2% budisti un 11% kristieši. Nozīmīgs transporta un tirdzniecības centrs. Pilsēta izaugusi 20. gadsimta otrajā pusē pēc naftas atradņu apgūšanas Riau provincē.
Smart-ID
Smart-ID ir elektroniskās autentifikācijas rīks, ko izstrādājis Igaunijas uzņēmums SK ID Solutions. Šis rīks lietotājiem nodrošina iespēju izmantot dažādus elektroniskos pakalpojumus un parakstīties ar elektronisko parakstu. Smart-ID lietotne darbojas viedajās ierīcēs ar iOS un Android operētājsistēmu, un tā nav piesaistīta SIM kartei. 2021. gadā Smart-ID lietotne kļuva pieejama arī Huawei AppGallery.
Smart-ID atbilst Eiropas Savienības eIDAS regulai un Eiropas Centrālās bankas prasībām attiecībā uz drošu autentifikācijas risinājumu.
Smart-ID ir kvalificēta paraksta veidošanas iekārta (QSCD) un var tikt izmantota, lai piešķirtu kvalificētu elektronisko parakstu (QES).
2023. gada jūlijā Baltijas valstīs (Latvijā, Lietuvā un Igaunijā) bija 3 337 859 aktīvi Smart-ID lietotāji, un Latvijā rīku lieto vairāk nekā puses valsts iedzīvotāju, kopumā sasniedzot 1 064 070 lietotājus. Ik mēnesi ar Smart-ID starpniecību tiek veiktas ap 79 miljoniem transakciju, un transakciju skaits Latvijā mēnesī pārsniedz 20 000 000. 2023. gada maijā Smart-ID ieguvis lokālo kvalificēto statusu autentifikācijai Latvijā.
Vēsture
SK ID Solutions pirmo reizi prezentēja Smart-ID rīku ikgadējā konferencē 2016. gada novembrī. Autentifikācijas iespēju ar Smart-ID rīku 2017. gada februārī kā pirmie saviem e-pakalpojumiem pievienoja eKool, Starman un Tallinn Kaubamaja Grupp. 2017. gada martā Smart-ID rīku citām autentifikācijas iespējām internetbankā pievienoja SEB banka un Swedbank visās trīs Baltijas valstīs. 2017. gada aprīlī Dokobit, tolaik pazīstams kā DigiDoc, saviem klientiem sāka piedāvāt iespēju izmantot e-pakalpojumus ar Smart-ID. Līdz 2019. gada novembrim jau vairāk nekā 100 pakalpojumu sniedzēju bija pievienojuši Smart-ID kā autentifikācijas rīku savu pakalpojumu saņemšanai.
2018. gada 8. novembrī SK ID Solutions ikgadējās konferences ietvaros paziņoja, ka pēc rūpīga sertifikācijas procesa Smart-ID ir atzīts par atbilstošu QSCD līmenim, kas ir augstākais kvalificētā elektroniskā paraksta līmenis Eiropas Savienībā. Līdz ar to visi lietotāji, kas bija pieteikušies rīka izmantošanai, turpmāk varēja parakstīties ar Smart-ID QES līmeņa elektronisko parastu, kas ir digitālais ekvivalents ar roku rakstītam parakstam. Šādu parakstu atzīst visas Eiropas Savienības dalībvalstis.
2019. gada 26. augustā Smart-ID vērtēja ekspertu grupa, kas pārstāvēja Igaunijas Informācijas sistēmu pārraudzības iestādi (RIA). Šī vērtējuma rezultātā ekspertu grupa nolēma, ka, balstoties uz metodoloģiju, kas aprakstīta eIDAS regulā, Smart-ID atbilst augstam elektroniskās identifikācijas nodrošinājuma līmenim.
2019. gada septembrī SK ID Solutions un RIA parakstīja līgumu, kas paredzēja, ka turpmāk Smart-ID var izmantot autentifikācijai, lai saņemtu Igaunijas valsts e-pakalpojumus, izmantojot RIA centrālo autentifikācijas pakalpojumu, ko lieto vairāk kā 60 valsts iestādes.
2020. gada janvārī tiem Smart-ID kontiem, kas tika izveidoti pirms trim gadiem, beidzās derīguma termiņš. Tas nozīmēja, ka tos obligāti nepieciešams atjaunot.
2020. gada 6. februārī SK ID Solutions paziņoja, ka Smart-ID var izmantot kā digitālo parakstu Igaunijas nacionālajā digitālā paraksta programmatūrā DigiDoc4. Līdz tam šajā programmatūrā bija iespējams parakstīties tikai ar ID-karti vai Mobile-ID. Lietotājiem datorā nepieciešams instalēt DigiDoc4 programmatūras versiju 4.2.4.71. vai jaunāku, lai izmantotu šo funkciju.
2020. gada 26. februārī SK ID Solutions izziņoja jaunu iespēju — biometriju, ar ko var reģistrēties Smart-ID rīka izmantošanai. Iepriekš rīka izmantošanai reģistrēties bija iespējams tikai, izmantojot ID-karti, Mobile-ID vai fiziski dodoties uz banku. Tagad Smart-ID kontu var izveidot arī, izmantojot ID-karti vai pasi ar biometrisko informāciju, taču to var izdarīt tikai tie lietotāji, kuri iepriekš jau kaut reizi ir izmantojuši Smart-ID kontu. Jauno risinājumu SK ID Solutions izstrādāja sadarbībā ar Lielbritānijas uzņēmumu iProov un Nīderlandes uzņēmumu InnoValor. To vērtēja Vācijas sertifikācijas uzņēmums TÜV Informationstechnik GmbH.
2020. gada sākumā, kad Smart-ID apritēja 3 gadi, biometrijas risinājuma ieviešana bija izšķiroša miljoniem cilvēku Covid-19 pandēmijas laikā, un, pateicoties tam, Smart-ID tika prezentēts kā viens no risinājumiem pandēmijas mazināšanai Globālajā biznesa samitā. Šajā laikā SK ID Solutions veiktajā aptaujā noskaidrots arī tas, ka Smart-ID popularitāte Latvijā 3 gadu laikā pieaugusi par 20%.
No 2022. gada oktobra Lietuvā nepilngadīgie vecumā no 13 līdz 17 gadiem var izveidot Smart-ID kontu, izmantojot biometriskos datus. Reģistrāciju jāapstiprina vecākam vai likumīgajam aizbildnim.
Šobrīd Smart-ID pakalpojumu izmanto iedzīvotāji no vairāk nekā 40 valstīm.
2023. gada maijā Smart-ID ieguva Latvijas noteikto kvalificētā identifikācijas līdzekļa statusu autentifikācijai. Tas nozīmē, ka ar Smart-ID iespējams autentificēties, lai saņemtu arī publiskā sektora pakalpojumus, piemēram, lai autentificētos valsts pārvaldes portālos, kā latvija.lv, pēc rīka integrācijas attiecīgajā tīmekļvietnē vai e-pakalpojumā.
Lai uzturētu aktuālu savu informāciju, Smart-ID ir integrējies ar Pilsonības un migrācijas lietu pārvaldes Iedzīvotāju reģistru. Tas dod rīkam aktuālāko informācija par lietotājiem, tostarp, vai lietotājs ir aktīvs, vai nav bijušas izmaiņas personas informācijā (vārda, uzvārda maiņa) u.c.
Lietošana
Smart-ID lietotni var lejupielādēt Google Play veikalā un Apple iekārtu App Store veikalā, kā arī Huawei AppGallery. Vecākās operētājsistēmas versijas, ko atbalsta Smart-ID, ir Android 4.1 un iOS 8.
Lai izmantotu Smart-ID, ir nepieciešams interneta pieslēgums — Wi-Fi vai internets mobilajā tālrunī. Smart-ID izmanto divu faktoru autentifikācijas principu, kombinējot viedierīci (kaut ko, kas lietotājam pieder) ar PIN kodiem (kaut kas, ko lietotājs zina).
Jaunajiem lietotājiem vispirms jāpierāda sava identitāte ar ID-karti vai Mobile-ID. Pēc tam ir jāapstiprina PIN1 un PIN2 kods, vai nu tos izveidojot pašam, vai izvēloties kādu no automātiski ģenerētajiem kodiem. PIN1 kodam ir jābūt vismaz četriem cipariem, savukārt PIN2 kodam ir jābūt vismaz pieciem cipariem. PIN1 kodu izmanto, lai autentificētu personas identitāti, piekļūstot internetbankai vai e-pakalpojumiem, bet PIN2 kodu izmanto, lai atbalstītu elektroniskos parakstus un autentificētu darījumus (piemēram, naudas pārskaitījumus).
Lai sāktu izmantot e-pakalpojumu, lietotājam ir jāizvēlas Smart-ID kā autentifikācijas metode un jāievada savs unikālais lietotāja ID. Lietotāja viedierīcē atvērsies paziņojums, kur ielādēsies programmatūra un parādīsies verifikācijas kods. Ja šis kods sakrīt ar to, kas ir redzams e-pakalpojuma sniedzēja lapā, tad lietotājs var apstiprināt šo atbilstību, ievadot PIN1 kodu. Digitāli parakstoties, lietotājam darbība ir jāapstiprina ar PIN2 kodu.
Smart-ID konts ir derīgs trīs gadus. Kontu var atjaunināt, mainīt un dzēst bez maksas jebkurā laikā. Smart-ID ir pieejams igauņu, latviešu, lietuviešu, krievu un angļu valodā. 2021. gadā veiktajā starptautiskajā aptaujā noskaidrots, ka Smart-ID ir visdrošākais autentifikācijas risinājums Baltijas valstīs.
2022. gadā globālajā zīmolu un dzīvesstila pētījumā Brand Capital noskaidrots, ka Smart-ID, pēc Latvijas iedzīvotāju domām, ir mīlētākais un unikālākais rīks digitālo rīku kategorijā Latvijā. Smart-ID risinājumu pakalpojumu sniegšanai izmanto tādi uzņēmumi kā Swedbank, SEB Banka, Luminor Bank, Latvenergo, LMT, Storent, RIMI, Notāri u.c.
Drošība
Smart-ID tiek izmantota SplitKey autentifikācijas un digitālā paraksta plaformas tehnoloģija, ko izstrādājis uzņēmums Cybernetica, kas šo tehnoloģiju arī pieteicis patenta saņemšanai. Tehnoloģija izmanto publiskās atslēgas kriptogrāfiju, digitālā paraksta shēmas un publisko atslēgu infrastruktūras. PIN kods, ko izveido lietotājs, nesaglabājas lietotāja ierīcē un tiek izmantots tikai, lai atšifrētu privāto atslēgu, kas atrodas Smart-ID lietotnē. Kad lietotājs ievada PIN kodu, privātā atslēga tiek atšifrēta, un atbilde tiek nosūtīta Smart-ID serverim, kur daļa no atslēgas, ko nosūtīja lietotne, tiek kombinēta ar šifrēto atslēgu, kas tiek glabāta serverī.
Ja lietotājs ievada nepareizu PIN kodu trīs reizes pēc kārtas, viņam trīs stundas būs liegta aplikācijas lietošana. Ja nepareizs PIN kods tiks atkārtoti ievadīts trīs reizes pēc kārtas, lietotne tiks bloķēta uz 24 stundām. Ja tas atkārtojas trešo reizi, tad konts tiks neatgriezeniski bloķēts. Pēc tam, kad konts ir izveidots, PIN kodus nav iespējams mainīt vai atgūt. Ja konts tiek neatgriezeniski bloķēts, tad ir jāveido jauns konts.
Pikšķerēšana
2019. gada aprīlī Igaunijas Informāciju sistēmas pārvaldītājs publicēja mēneša atskaiti ar informāciju, ka 2019. gada februārī nezināmi krāpnieki mēģināja izveidot Smart-ID kontus ar zagtiem ID, kas tika iegūti pikšķerēšanas rezultātā, klientiem sūtot īsziņas un mājaslapu adreses. Par šiem uzbrukumiem 1. martā ziņoja arī Latvijas Informācijas tehnoloģiju drošības incidentu novērtēšanas institūcija CERT.LV.
Krāpnieki uzdodas par banku pārstāvjiem un sūta ziņas potenciālajiem upuriem. Ziņās upuri ir aicināti doties uz bankas viltus pieslēgšanās lapu, kas tālāk pārvirza viņus uz pikšķerēšanas lapu. Tur krāpnieku upuri tiek aicināti pieslēgties, ievadot identifikācijas datus un PIN1 kodu. Kad tas izdarīts, krāpnieki sāk veidot jaunu Smart-ID kontu. Rezultātā upurim ir jāievada PIN2 kods, kas ļauj krāpniekam pabeigt jauna konta izveidošanu ar upura datiem.
Igaunijas Informāciju sistēmas pārvaldītājs lika uzņēmumam SK ID Solutions sagatavot detalizētu atskaiti par incidentu. Pēc atskaites saņemšanas organizācija lēma, ka nepiemēros sankcijas pret uzņēmumu, taču ieteica izvērtēt Smart-ID kontu izveidošanas procesu. Igaunijas Banku asociācija izplatīja paziņojumu, ka Igaunijas bankas nav apturējušas Smart-ID izmantošanu un neuzskata to par nepieciešamu.
2019. gada septembrī Smart-ID tika pakļauts rūpīgam novērtēšanas procesam ar mērķi noskaidrot šī autentifikācijas rīka drošības līmeni. Netika konstatēti trūkumi, tāpēc SK ID Solutions un Igaunijas Informāciju sistēmas pārvaldītājs noslēdza līgumu. Pēc tam Smart-ID tika pievienots centrālajam valsts pakalpojumu portālam blakus citiem autentifikācijas rīkiem.
Trešie Zīmeļi
Trešie Zīmeļi ir ciems Aizkalnes pagastā, Preiļu novadā. Atrodas 213 km attālumā no Rīgas.
Īvandes baltegle
Īvandes baltegle ir dižkoks Kuldīgas novada Īvandes pagastā, Latvijas dižākā Eiropas baltegle. Aug Lielīvandes muižas parkā. Stādīta ap 1840. gadu, ierīkojot parku. 15 m augstumā stumbrs sadalās divās galotnēs.
Kriminālliteratūra
Kriminālliteratūra ir literatūras žanrs, kas apraksta noziegumus, to atklāšanu un motīvus. Kriminālliteratūrai ir vairāki apakšžanri: detektīvs, juridiskais trilleris, detektīvromāns. Noslēpumainība ir galvenais šo daiļdarbu elements.
Kriminālliteratūras vēsture
Senākais pazīstamākais kriminālliteratūras darbs ir Tomasa Skinera Stura anonīmais darbs "Ričmonda" (1827). Labāk pazīstami ir Edgara Alana Po darbi  — "Slepkavības Rū Morgā" (1841), "Marijas Rože Noslēpums" (1841) un "Nozagtā vēstule" (1842).
Artura Konana Doila "Šerloks Holmss" ir uzskatāms par iemeslu kriminālliteratūras žanra popularitātei.
Filmas un literatūra
Kriminālliteratūras adaptācijas filmās vai seriālos guvušas lielus panākumus, piemēram, filma "Jēru klusēšana" un seriāls "Šerloks Holms" (2010).
Videospēles
Kriminālžanrs izplatījies arī līdz videospēlēm, kā piemēru var minēt L.A. Noire, kurā spēlētājam tiek piedēvēta policista loma, kas izmeklē noziegumu vietas, izjautā aizdomās turētos vai aculieciniekus un beigās notver vaininieku.
Dažādvairodži
Dažādvairodži jeb heterostraki (Heterostraci, sengr. ἕτερος+ὄστρακον "atškirīgas bruņas") ir izmirušu bezžokļaiņu pārnāšu klases (Pteraspidomorphi) apakšklase. Dzīvoja no augškembrija līdz augšdevonam. Bija izplatīti Ziemeļamerikā un Eirāzijā. Tās bija mazkustīgas saldūdens un jūras formas, planktonofāgi un bentofāgi. Tipiski dažādvairodžu pārstāvji bija pteraspidīdi (Pteraspididae) un psammosteīdi (Psammosteidae). Ir uzskats, ka dažādvairodži varētu būt žokļaiņu senči. Tie bieži kalpo kā vadfosilijas. Ir plaši pārstāvēti arī Latvijas silūra un devona nogulumos.
Apraksts
Ķermenis plats un plakans, garums no dažiem centimetriem līdz metram un vairāk. Galva un rumpja priekšējā daļa ir klātas ar dažāda skaita un izmēra bruņu plātnēm, no kurām galvenās ir četras - muguras, vēdera un branhiālo (žaunu) plātņu pāra. Rumpja aizmugurējā daļa un aste ir kustīgi un klāti ar zvīņām. Ārējais skelets ir veidots no ādas zobu un valnīšu dentīna un bezšūnu kaula bruņu un zvīņu aspidīna. Astes spura ir hipocerkāla vai dificerkāla. Citu spuru nav. Abās pusēs ir septiņi žaunu maisi, kas, atšķirībā no telodontiem, uz ārpusi atveras ar kopēju žaunu atveri.
Sistemātika
Apakšklases kārtas :
Gruzija 2012. gada vasaras olimpiskajās spēlēs
Gruzija piedalījās  2012. gada vasaras olimpiskajās spēlēs, kas notika Londonā, Lielbritānijā no 2012. gada 27. jūlija līdz 12. augustam. Gruzijai šīs bija piektās vasaras olimpiskās spēles kopš Padomju Savienības sabrukuma.
Gruzijas olimpisko komandu 2012. gada Londonas spēlēs veidoja 35 sportisti (29 vīrieši un 6 sievietes), kuri startēja 11 olimpiskajos sporta veidos. Visvairāk sportistu no Gruzijas piedalījās cīņas sportā — 13 sportisti. Gruzija pirmo reizi bija pārstāvēta riteņbraukšanā un tenisā.
Gruzijas karognesēja 2012. gada Londonas olimpisko spēļu atklāšanas ceremonijā bija sporta šāvēja un vairāku olimpisko medaļu ieguvēja Nino Salukvadze, savukārt noslēguma ceremonijā — džudists Laša Šavdatuašvili.
Darguna
Darguna ir pilsēta Vācijā, Mēklenburgā-Priekšpomerānijā, uz dienvidaustrumiem no Rostokas. Pilsētā atrodas Dargunas pils drupas. Pils sākta celt 1208. gadā kā cisterciešu klosteris. Nodedzināta Otrajā pasaules karā.
Nevalstiska organizācija
Nevalstiska organizācija (NVO) ir legāli nodibināta fizisko vai juridisko personu organizācija, kas darbojas neatkarīgi no valsts valdības. Termins cēlies no Apvienoto Nāciju Organizācijas un parasti tiek piemērots attiecībā uz organizācijām, kas nav daļa no kādām valstiskām struktūrām un nav tendētas uz peļņas gūšanu. Pilsoniskās sabiedrības organizāciju un neformālo grupu kopumu, kas pastāv līdzās valsts un biznesa sektoriem, mēdz saukt par trešo jeb nevalstisko sektoru. Daži pētnieki apgalvo, ka Eiropas Savienības ietvaros NVO tiek uzskatītas par otrām efektīvākajām (pēc uzņēmēju asociācijām) to spiediena, lobēšanas un ietekmes uz pilsoņiem ziņā.
Termins tiek piemērots organizācijām, kam ir vairāk sabiedrisks vai politisks aspekts, bet kas neatbilst politisko partiju kritērijiem. Dažādās valstīs var būt dažādi termini nevalstisko organizāciju apzīmēšanai, kā arī atšķirīgs politiskais un tiesiskais regulējums.
Pasaulē pastāv ap 40 000 starptautisku nevalstisko organizāciju. Nacionālo nevalstisko organizāciju skaits var būt ievērojami lielāks; Indijā 2009. gadā bija ap 3,3 miljoni NVO (1 uz katriem 400 Indijas iedzīvotājiem), Krievijā 2008. gadā — 277 000 NVO.
Starptautiskā diena
Vispasaules nevalstisko organizāciju (NVO) diena (angļu: World NGO day) ir starptautiska nevalstisko organizāciju diena, kas tiek atzīmēta katru gadu 27. februārī. Vispasaules nevalstisko organizāciju dienas pamatprincipi uzsver to darbības pozitīvo ietekmi uz ikkatru sabiedrības pārstāvi.
Tvinpīka: Caur uguni
"Tvinpīka: Caur uguni" (en) ir 1992. gada Francijas un ASV psiholoģiskā šausmu filma, kuras režisors un viens no scenārija autoriem ir Deivids Linčs. Filmā galvenās lomas atveido Šerila Lī, Moira Kellija, Deivids Bovijs, Kriss Aizeks, Harijs Dīns Stentons, Rejs Vaizs un Kails Maklahlens. Filma ir prīkvels televīzijas seriālam "Tvinpīka" (1990—1991), kuru izveidoja Linčs un Marks Frosts.
Filmā ir attēlota Terēzas Benksas (Pamela Gidlija) slepkavības izmeklēšana, kā arī Loras Palmeres (Šerila Lī), populāras Tvinpīkas vidusskolas skolnieces, pēdējās septiņas dienas pirms slepkavības. Filma ir daudz tumšāka un mazāk humoristiska nekā seriāls.
Filma izdošanas brīdī saņēma dažādas kritiķu atsauksmes, tomēr laika gaitā ieguvusi pozitīvu novērtējumu. 1992. gada Kannu kinofestivālā filma tika nominēta Zelta palmas zaram. Stāsta vēstījums turpinājās 2017. gadā "Tvinpīkas" trešajā sezonā.
MiG-21
MiG-21 (, NATO terminoloģijā: Fishbed) ir virsskaņas reaktīvais iznīcinātājs, kas izstrādāts Mikojana un Gureviča konstruktoru birojā Padomju Savienībā. Tas kādreiz bija visvairāk ražotais virsskaņas reaktīvais iznīcinātājs pasaulē un visvairāk ražotā kaujas lidmašīna kopš Korejas kara, kā arī tā ir visilgāko laika periodu ražotā kaujas lidmašīna (26 gadi, no 1959. līdz 1985. gadam).
Daugavpils Reģionālā slimnīca
Daugavpils reģionālā slimnīca ir IV līmeņa daudzprofilu neatliekamās medicīniskās palīdzības ārstniecības iestāde Vasarnīcu ielā 20, Daugavpilī, kurā ārstē ne tikai Daugavpils pilsētas un Augšdaugavas novada, bet arī visa Latgales reģiona iedzīvotājus. 2016. gada decembrī tā kļuva par vienu no Rīgas Stradiņa universitātes studiju un pētniecības klīniskajām bāzēm. Tolaik slimnīcā strādāja 241 ārsti, 602 medmāsas, 224 māsu palīgi un 419 citi darbinieki.
Vēsture
19. gadsimta otrajā pusē nodibināja Daugavpils zemstes slimnīcu Mazā Dārza ielā. 1921. gadā Daugavpils cietoksnī izveidoja Latvijas Bruņoto spēku Daugavpils kara slimnīcu. Slimnīcu vadīja kara ārsti Emīls Hugo Skadiņš (1921-1922), Jānis Alksnis (1922-1930), Voldemārs Hibšmans (1930-1931) un Bruno Blosfelds (1931-1940). 1923. gada augustā slimnīcā atvēra sieviešu nodaļu, bet 1939. gada 22. aprīlī bērnu infekcijas nodaļu. 1924. gada 1. oktobrī atvēra valsts Daugavpils slimnīcu. 1937. gadā nolēma būvēt jaunu slimnīcas ēku Siguldas ielā. 1939. gadā nodibināja Daugavpils apvienoto slimnīcu, apvienojot agrāko apriņķa slimnīcu ar pilsētas slimnīcu. Pēc Otrā pasaule kara apvienotā slimnīca pārcēlās uz agrākās Psihoneiroloģiskās slimnīcas ēku Sigulda ielā.
Daugavpils pilsētas centrālā slimnīca
1986. gadā Stropu ezera krastā atklāja jaunu 12 stāvu Daugavpils pilsētas centrālās slimnīcas ēku. 1998. gadā tai pievienoja Daugavpils pilsētas dzemdību namu, 2000. gadā Daugavpils Infekcijas slimnīcu, bet 2001. gadā Daugavpils pilsētas Bērnu slimnīcu un Centra poliklīniku.
Daugavpils reģionālā slimnīca
2002. gadā, apvienojot Daugavpils pilsētas domes pašvaldības uzņēmumu "Daugavpils pilsētas centrālā slimnīca" ar Daugavpils rajona pašvaldības SIA "Plaušu slimību un tuberkulozes centrs", izveidoja SIA "Daugavpils reģionālā slimnīca". 2005. gadā Daugavpils reģionālās slimnīcas infekciju nodaļa pārcēlās uz jaunām telpām 18. Novembra ielā 311, Daugavpilī.
2010. gadā tai pievienoja SIA "Daugavas slimnīcu" un izveidoja slimnīcas Narkoloģijas stacionāro nodaļu Jātnieku ielā 53/55, Daugavpilī un Narkoloģijas ambulatoro nodaļu Stacijas ielā 2, Daugavpilī.
Imants Ķīsis
Imants Ķīsis (dzimis, miris ) bija šaha problēmists, Latvijas un FIDE meistars šaha kompozīcijā.
Pēc profesijas bijis ekonomists. Bijis Priekuļu mašīnu izmēģināšanas stacijas Ekonomikas laboratorijas vadītājs.
Sasniegumi šaha kompozīcijā
1948. gadā laikrakstā "Padomju Jaunatne" publicēts pirmais I. Ķīša uzdevums. Kopš tā laika publicējis apmēram 450 uzdevumus, ieguvis 220 atzinības, 60 godalgas, 20 pirmās godalgas. 19 uzdevumi publicēti FIDE albumos.
Pieckārtējs (1971, 1974, 1977, 1980, 1990) Latvijas čempions divvilču grupā.
1965.—1985. gada PSRS individuālo čempionātu finālists, 1971. gadā zelta medaļas ieguvējs divvilču grupā. 1973. gadā ieguvis PSRS sporta meistara titulu.
Šaha uzdevumi
'''Uzdevuma Nr. 1 risinājums:'''
Maksimiliāns Filips
Maksimiliāns Filips (de; dzimis ) ir Vācijas futbolists, uzbrucējs. Kopš 2020. gada Filips spēlē Vācijas Bundeslīgas kluba VfL Wolfsburg sastāvā, kas viņu īrē no Maskavas "Dinamo".
Austrijas Tautas partija
Austrijas Tautas partija (de, abreviatūra — ÖVP), zināma arī kā Jaunā Tautas partija (Die neue Volkspartei), ir konservatīva, kristīgi demokrātiska politiskā partija Austrijā. Partija dibināta un kopš tā laika ir viena no galvenajām politiskajām partijām Austrijā. Austrijas Tautas partijas priekšsēdētājs Karls Nehammers ir arī Austrijas kanclers.
Drezdenko
Drezdenko, vēsturiski arī Drīzene ir pilsēta Polijas rietumos, Lubušas vojevodistas austrumos pie Notecas upes. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti.
Strauts
Strauts ir neliela ūdenstece Zemes virspusē, kuras platums nepārsniedz dažus desmitus centimetru vai dažus metrus. Parasti strauti rodas no avota — pazemes ūdeņu — izplūšanas vietas virszemē vai nokrišņiem. Nav stingri noteikta robeža starp strautu un lielāku ūdensteci — upi. Strauti parasti ir seklāki, tiem ir iespējams viegli pārbrist pāri vai pat pārlēkt, arī to garums parasti ir mazāks. Savukārt ūdens plūšanas ātrums strautos bieži ir salīdzinoši lielāks nekā upēs, pat vairāki metri sekundē. Strauti ir svarīga daļa no ūdens aprites dabā. Strautus iedala pastāvīgajos un sezonālajos strautos, kā arī līdzenuma un kalnu strautos.
Drezdenko
Vācu astronoma Kārļa Ludviga Henkes (Karl Ludwig Hencke, 1793 - 1866) dzimtā pilsēta.
Marks Dzaneti
Marks Dzaneti (en) ir Kanādas hokejists, spēlē aizsarga pozīcijā. Pašlaik (2019) Dzaneti pārstāv Vācijas hokeja līgas vienību Düsseldorfer EG.
Džerolāmo Kardāno
Džerolāmo Kardāno (dzimis, miris ) bija renesanses laika itāliešu matemātiķis, ārsts, astrologs un spēlmanis. Sarakstījis vairāk nekā 200 darbu par medicīnas, matemātikas, fizikas, filozofijas, reliģijas un mūzikas tēmām. Kā spēlmanis ir viens no varbūtību teorijas pamatlicējiem.
Marks Dzaneti
Karjera
Dzaneti savu karjeru sāka Ontārio hokeja līgas klubā Ottawa 67's. 2012. gadā pārcēlās uz Vācijas hokeja līgas klubu Düsseldorfer EG, kur nospēlēja divas sezonas. 2014. gadā Dzaneti pievienojās Zviedrijas hokeja līgas klubam IK Oskarshamn. Sezonu vēlāk Dzaneti pārcēlās uz citu Zviedrijas klubu Brynäs IF.
Džerolāmo Kardāno
Dzimis Pāvijā jurista, Leonardo da Vinči drauga ģimenē. Studējis Pāvijā un Padujā. Strādājis par ārstu. 1545. gadā publicēja ietekmīgo darbu algebrā Ars Magna, kurā aprakstīja kubisko un ceturtās pakāpes vienādojumu atrisinājumus. Pirmais matemātiķis, kurš regulāri operēja ar skaitļiem, kas mazāki par 0.
Marks Dzaneti
Karjera
2018. gadā Dzaneti parakstīja līgumu ar Rīgas "Dinamo", taču gadu vēlāk atgriezās Düsseldorfer EG sastāvā.
Džerolāmo Kardāno
Ap 1564. gadu sarakstīja darbu par spēlēm Liber de ludo aleae, kuru var uzskatīt par varbūtību teorijas sākumu. Izgudrojis vairākas mehāniskas ierīces, to skaitā kodu atslēgu. Kardāno vārdā nosaukts kardāna pārvads, kuru viņš aprakstījis, tomēr nav izgudrojis. Tāpat viņa vārdā nosaukta Kardāno formula, ar kuru var atrast kubiskā vienādojuma atrisinājuma saknes. Izgudrojis žiroskopa kardāniekari. Kriptogrāfijā ir pazīstams viņa radītais Kardāno režģis.
Vords Kaningems
Hovards G. "Vords" Kaningems (en; dzimis ) ir amerikāņu programmētājs, kas izstrādāja pirmo vikivietni.
Džerolāmo Kardāno
1570. gadā apvainots ķecerībā, jo 1554. gadā publicēja Jēzus horoskopu. Viņš tika arestēts un vairākus mēnešus pavadīja cietumā. Vēlāk dzīvoja Romā pāvesta apgādībā. Miris Romā.
Niedru auzene
Niedru auzene (la) ir mainīga izskata augu suga graudzāļu dzimtā, kuras ietvaros nodala vismaz 3 pasugas. Savvaļā tā ir sastopama Eirāzijā un dažviet Āfrikā. Latvijā nereti vai reti sastopama visā valsts teritorijā, taču izplatība samazinās virzienā no valsts rietumu uz austrumu daļu. Dažāda lieluma grupas aug ūdenstilpju krastos, ceļmalās un mitrās pļavās.
Apraksts
Niedru auzene ir daudzgadīgs, 70—150 cm garš lakstaugs. Augam ir ložņājoši sakneņi, un tas veido skraju ceru. Stiebrs ir stāvs, 15—35 cm garš — tas lielās un vienpusējās skaras svara dēļ parasti noliecas. Arī masīvā skara pašā galā ir nolīkusi. Lapas maksts ir vaļēja, mēlīte īsa un strupa. Pie lapas maksts pārejas plātnē ir skropstveida matiņi. Lapas ir raupjas, līdz 70 cm garas un 0,4—1 cm platas, nolīkstošas. Vārpiņas 1—1,5 cm garas un plakanas. Vārpiņā ir 3—6 ziedi. Vārpiņas plēksnes un zieda plēksnes ir lancetiskas. Ārējā zieda plēksne ar īsu smaili, bez akota. Auglis ir no zieda plēksnes neizbirstošs grauds. Zied no jūnija beigām līdz augustam.
Naturālisms
Naturālisms var būt:
2018.—2019. gada Francijas futbola 1. līgas sezona
'''2018.—2019. gada Francijas futbola 1. līgas sezona''' bija 81. Francijas futbola čempionāta spēcīgākās līgas (Ligue 1) sezona. Tā sākās un noslēdzās.
Čempionātā uzvarēja Parīzes "Saint-Germain" futbolisti, izcīnot 8. Francijas čempionu titulu kluba vēsturē. Par sezonas rezultatīvāko spēlētāju, gūstot 33 vārtus, kļuva Parīzes "Saint-Germain" uzbrucējs Kilians Mbapē.
Kaningems
Kaningems var būt:
Tribuki
Apdzīvotā vieta atrodas pie autoceļa V525. Ciema apkārtnē atrodas Tribuku ezers.
Krustlapu drudzene
Krustlapu drudzene (la) ir augu suga genciānu dzimtas drudzeņu ģintī. Savvaļā tā ir sastopama dažviet Āzijā, centrālajā un austrumu Eiropā. Latviju šķērso sugas izplatības ziemeļrietumu robeža un tādēļ tā valsts teritorijā ir sastopama reti — galvenokārt upju ielejās, kā arī sausās pļavās.
Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 3. kategorijā.
Morfoloģija
Krustlapu drudzene ir 20—40 cm garš, drukns lakstaugs ar piezemes lapu rozeti. Tā stublājs ir stāvs, kails un nezarojošs. Lapas uz stublāja ir izvietotas blīvi un krusteniski pretējas. Lapu mala ir gluda, tās plātne ir eliptiska, 4—10 cm gara un 1—2 cm plata, parasti ar 3 dzīslām. Lapas gals ir diezgan strups. Auga ziedi ir zili, 1,5—3 cm gari, sēdoši un parasti atrodas augšējo lapu žāklēs vai stublāja galotnē. Vainaglapas un kauslapas pa 4 un tās ir saaugušas. Kauss manāmi īsāks nekā vainags. Auglis ir iegarena divvāršņu pogaļa. Zied jūlijā un augustā.
Pilskalnes Siguldiņa
Pilskalnes Siguldiņa ir dabas liegums Augšdaugavas novada Pilskalnes pagastā ap trim ezeriem — Tartaka ezeru, Pastarīti un Dubezeru. Dabas liegums ir dibināts 1999. gadā. Sākot ar 2011. gada 1. februāri, dabas lieguma pārvaldi veic Dabas aizsardzības pārvaldes struktūrvienība Latgales reģionālā administrācija.
Par vērtīgāko dabas pieminekli liegumā tiek uzskatīta Dubupītes ieleja ar unikāliem nogāžu un gravu mežiem (dominē ozols, goba, vīksna, liepa, kļava). Tajos ir daudz bioloģisko daudzveidību vairojošu elementu — koku kritalas, trupoša koksne. Dabas liegumā "Pilskalnes Siguldiņa" ir viena no dziļākajām gravām Austrumlatvijā.
Parka apmeklētājiem ir pieejamas 4 takas:
Ieeja dabas liegumā ir par maksu, taku sākums ir pretī "Saulīšu" mājām Pilskalnē, Augšdaugavas novadā. Ir pieejami gida pakalpojumi.
Mirage F1
Dassault Mirage F1 ir Francijas iznīcinātājs, ko kā Mirage III pēcteci izstrādāja un ražo Dassault Aviation. Tas stājās Francijas Gaisa spēku sastāvā 1974. gadā.
Dauningstrīta
Dauningstrīta ir iela Londonā, kur atrodas Apvienotās Karalistes ārlietu ministrija, premjerministra rezidence (kur parasti notiek ministru kabineta sēdes) un dažas citas valdības iestādes. Pārnestā nozīmē ar Dauningstrītu parasti saprot Apvienotās Karalistes ārlietu ministriju, dažkārt arī Apvienotās Karalistes valdību (Dauningstrīta 10) vispār.
Abibo Šišinašvili
Abibo Šišinašvili (,, dzimis , miris ) bija gruzīnu izcelsmes Sarkanās armijas vecākais leitnants, rotas komandieris. Iesaukts armijā 1939. gadā. Kara laikā vairākkārt ievainots.
1944. gada 14. septembrī kritis kaujā uz dienvidiem no Bauskas. Apglabāts Bauskas padomju karavīru brāļu kapos. Par varonību kaujās 1945. gada 24. martā Šišinašvili pēc nāves piešķirts Padomju Savienības Varoņa nosaukums.
Serhijs Haidajs
Serhijs Haidajs (uk; dzimis 1975. gada 6. novembrī Severodoneckā, Ukrainā) ir ukraiņu uzņēmējs un politiķis. Viņš no 2019. gada 25. oktobra līdz 2023. gada 14. martam bija Luhanskas apgabala gubernators.
Biogrāfija
Serhijs Haidajs 2014. gadā absolvējis Hmeļnickas Ekonomikas universitāti, iegūstot bakalaura grādu finansēs. 2019. gadā absolvējis Ukrainas prezidenta Nacionālo Valsts administrācijas akadēmiju, iegūstot maģistra grādu ar izcilību sabiedriskajās attiecībās un pārvaldībā.
No 2005. līdz 2015. gadam Haidajs bija Dembud LLC ģenerāldirektors. No 2008. līdz 2010. gadam viņš strādāja par Kijivas pilsētas domes deputāta palīgu. No 2014. līdz 2015. gadam Haidajs strādāja par Kijivas apgabala administrācijas Obuhivas rajona pārvaldes priekšsēdētāja padomnieku. 2015. gadā viņš tika ievēlēts par Aizkarpatu apgabala administrācijas Mukačeves rajona padomes locekli. No 2015. līdz 2018. gadam viņš bija Mukačeves rajona pārvaldes priekšsēdētājs.
Ukrainas Ministru kabinets 2023. gada 14. martā atbrīvoja Haidaju no amata kopā ar Odesas un Hmeļnickas apgabala vadītājiem.
2022. gadā Krievijas iebrukums Ukrainā
2022. gadā Krievijas iebrukuma Ukrainā laikā Haidajs vada Luhanskas apgabala aizsardzību.
2022. gada Severodoneckas kaujas laikā Haidajs novēroja, ka "krievi izmanto savu Sīrijas kara taktiku Severodoneckā. Pirmkārt, viņi cenšas izpostīt vairākus kilometrus lielu platību ar gaisa un artilērijas uguni un virzīties uz priekšu ar sauszemes karaspēku. Kad viņi iegūst spēku, viņi var atkāpties un sākt šaut ar tāldarbības ieročiem. Savukārt, kad sāk sist ar lielgabaliem, mēs atkāpjamies un tad atgriežamies savās pozīcijās. Mūs nevar piebeigt. Mums arī nāca palīgā papildspēki. 20 procenti pilsētas ir mūsu kontrolē. Šobrīd sadursmes notiek pilsētas centrā. Mēs nedomājam pamest Severodonecku."
Privātā dzīve
Neprecējies, ir meita.
Kīfers Saterlends
Kīfers Viljams Frederiks Dempsijs Džordžs Rufess Saterlends (en, dzimis ) ir Lielbritānijā dzimis Kanādas aktieris, kinoproducents, kinorežisors un dziedātājs. Saterlends vislabāk pazīstams par Džeka Bauera lomu Fox seriālā "24" (2001—2010, 2014), par ko viņš ieguva Emmy balvu, Zelta globusa balvu, divas Ekrāna aktieru ģildes balvas un divas Satelīta balvas.
Savu aktiera karjeru Saterlends sāka ar filmu The Bay Boy (1984). Vēlāk piedalījies tādās filmās kā "Paliec pie manis" (1986), "Pazudušie zēni" (1987), Young Guns (1988), "Aiz dzīvības robežas" (Flatliners, 1990), "Daži labi vīri" (A Few Good Men, 1992), "Trīs musketieri" (The Three Musketeers, 1993), "Laiks nogalināt" (1996), "Tumsas pilsēta" (Dark City, 1998), "Telefona būda" (2002), "Melanholija" (2011), "Pompeji" (Pompeii, 2014) un "Aiz dzīvības robežas" (Flatliners, 2017).
Kīfera tēvs Donalds Saterlends, māte Šērlija Daglasa un meita Sāra Saterlenda arī ir aktieri.
Mišela Monagana
Mišela Linna Monagana (en, dzimusi ) ir amerikāņu aktrise.
Monagana ir piedalījusies tādās filmās kā Kiss Kiss Bang Bang (2005), "Ardievu, mazā, ardievu!" (2007), "Es arī mīlu līgavu!" (Made of Honor, 2008), "Ērgļa acs" (Eagle Eye, 2008), Trucker (2008), "Pirmkods" (2011), "Pikseļi" (2015) un "Patriotu diena" (Patriots Day, 2016). Piedalījusies arī vairākās filmu sērijas "Neiespējamā misija" filmās, kā "Neiespējamā misija 3" (2006), "Neiespējamā misija: Rēgu protokols" (2011) un "Neiespējamā misija: Sekas" (2018).
Juns Sonbins
Juns Sonbins (dzimis ) ir Dienvidkorejas skeletonists, čempions, 2017.—2018. gada Pasaules kausa kopvērtējuma uzvarētājs.
Mišela Monagana
Piedalījusies HBO seriāla "Īsts detektīvs" (2014) pirmajā sezonā, par kuru viņa saņēma Zelta globusa balvas nomināciju. Piedalījusies arī seriālā The Path (2016—2018), kā arī Netflix seriālā Messiah (2020).
Juns Sonbins
Karjera
Karjeru skeletonā uzsācis 18 gadu vecumā 2012. gadā, tajā pašā gadā iekļuva nacionālajā izlasē. Uzvarējis 2014. gada interkontinentālā kausa posmā Vistlerā, kļūstot par pirmo Dienvidkorejas skeletonistu, kas uzvarējis kādās starptautiskās sacensībās. Piedalījies Sočos, Krievijā, kur ieņēma 16. vietu. Pasaules kausā debitējis 2014.—2015. gada sezonā, jau nākamajā sezonā izcīnījis otro vietu sezonas kopvērtējumā, piekāpjoties tikai Martinam Dukuram. Pirmo uzvaru PK posmos izcīnīja Sanktmoricā. 2016. gada Pasaules čempionātā Īglsā ieguva sudraba medaļu.
2016.—2017. gada sezonā vēlreiz izcīnīja 2. vietu PK kopvērtējumā, bet 2017.—2018. gada sezonā uzvarēja piecos posmos un kļuva par Pasaules kausa ieguvēju. Phjončhanā izcīnīja zelta medaļu. 2019. gada Pasaules čempionātā, kas norisinājās Vistleras trasē, ieguva bronzu. 2018.—2019. gada Pasaules kausa sezonu noslēdza 2. vietā, bet nākamājā sezonā ierindojās trešajā vietā.
Centrālāfrikas Republikas futbola izlase
Centrālāfrikas Republikas futbola izlase ir futbola komanda, kas pārstāv Centrālāfrikas Republiku starptautiskās sacensībās. Vēsturiski tā ir viena no vājākajām Āfrikas un pasaules komandām, un tā ne reizi nav kvalificējusies ne FIFA Pasaules kausam, ne Āfrikas nāciju kausam. Tomēr nesen tā ir piedzīvojusi veiksmi 2009. gadā uzvarot CEMAC kausā un 2010. gadā šokējot 2012. gada Āfrikas Nāciju kausa kvalifikācijā ar 2-0 pārspējot Alžīriju. Tā pakāpās FIFA rangā no 202. vietas 2010. gada augustā, līdz 49. vietai 2012. gada oktobrī.
Tridņa
Tridņa ir ciems Ciblas pagastā, Ciblas novadā. Atrodas 283 km attālumā no Rīgas.
Alūzija
Alūzija ir literatūrā (prozā, dzejā), kinematogrāfijā vai citā mākslas veidā izmantots stilistisks paņēmiens — netieša atsauce (mājiens, norāde) uz kādu vispārzināmu kultūras faktu, vēsturisku notikumu, personu, pazīstamu tekstu (piemēram, Bībeles), literāru darbu, atsauces avotu neizskaidrojot. Var būt tekstuālas un vizuālas alūzijas. Alūziju izpratnei ir nepieciešamas zināšanas par problēmu, kurai alūzija ir veltīta. Alūzija ir iedarbīga tikai tad, ja jēdziens, uz kuru tiek norādīts, ir sabiedrībā nostiprinājies kā zināms un saprotams.
Alūzijas ir, piemēram, teicieni "Amora bulta", "pāriet Rubikonu", "Pirra uzvara", "trīsdesmit sudraba graši" u. tml. Alūzija uzskatāma par vienu no intertekstualitātes paveidiem.
Ārējās saites
Literatūrzinātnes un valodas termini
Alūzijas Jāņa Einfelda pasaku krājumā "Meļu dzīres"
Jusufs Jazidži
Jusufs Jazidži (tr, dzimis ) ir turku futbolists, spēlē pussarga pozīcijā, Turcijas futbola izlases dalībnieks. Kopš 2022. gada Jazidži pārstāv Krievijas Premjerlīgas līgas klubu CSKA Moscow, kas viņu īrē no Lille. Iepriekš Jazidži ir spēlējis Turcijas Superlīgas komandā Trabzonspor.
Šarls Aznavūrs
Šarls Aznavūrs (fr), īstajā vārdā Šarhnurs Vagenags Aznavurjans (hy; dzimis, miris ), bija armēņu izcelsmes franču dziedātājs, dziesmu autors, aktieris, sabiedriskais aktīvists un diplomāts. Viens no Francijas un pasaules ilglaicīgākajiem, populārākajiem dziedātājiem.
Dzīvesgājums
Dzimis armēņu emigrantu ģimenē Parīzē. Deviņu gadu vecumā pameta skolu un sāka uzstāties. Neliela augums un unikāla tenora īpašnieks. Kļuva pazīstams 1946. gadā, kad Aznavūru ievēroja Edīte Piafa un uzaicināja kopīgā tūrē Francijā un ASV. Aznavūrs uzstājies kopā ar Fredu Astēru, Andrea Bočelli, Bingu Krosbiju, Reju Čārlzu, Bobu Dilanu, Laizu Minelli, Džošu Grobanu, Širleju Besiju, Hosē Karerasu, Lauru Pauzīni, Nanu Muskuri, Hulio Iglesiasu, Mireju Matjē, Lučāno Pavaroti, Plasido Domingo, Siselu Kirkebū un Selīnu Dionu.
Aznavūrs sacerējis apmēram tūkstoš dziesmu dažādās valodās (franču, angļu, itāļu, spāņu, vācu valodās). Izdoti vairāk nekā 100 miljoni ierakstu.
Aznavūrs filmējies vairāk nekā septiņdesmit kinofilmās, tēlojis lomas tādās filmās kā Fransuā Trifo "Šaujiet uz pianistu" (Tirez sur le pianiste, 1960), Ten Little Indians (1974), Kloda Šabrola The Hatter's Ghost (1982), vēsturiskā filmā "Ararats" (2002).
1997. gadā saņēmis Cēzara goda balvu. 2017. gadā par koncertdarbību Aznavūram piešķirta zvaigzne Holivudas Slavas alejā.
Ciemgaļu mežābele
Ciemgaļu mežābele ir dižkoks Kuldīgas novada Turlavas pagastā, Latvijas dižākā mežābele (pēc citiem datiem — ceturtā). Aug bijušajā Ciemgaļu dārzā 3,5 km uz dienvidaustrumiem no Turlavas. Atklāta un pirmoreiz uzmērīta 1986. gadā. Vecums pārsniedz 300 gadus.
Debespuse
Debespuses ir kopējs apzīmējums ziemeļu, dienvidu, austrumu un rietumu virzieniem. Latviešu valodā tie attiecīgi tiek apzīmēti ar Z, D, A un R, bet nereti tiek izmantoti arī apzīmējumi N, S, E un W, kas ienākuši no angļu valodas. Ziemeļiem pretējais virziens ir dienvidi, bet austrumiem — rietumi. Stāvot uz Zemes un skatoties uz ziemeļiem, dienvidi būs aiz muguras, austrumi — pa labi, bet rietumi — pa kreisi. Bieži vien, lai norādītu virzienu, kas gluži neatbilst iepriekš nosauktajiem četriem virzieniem, tiek izmantoti atvasinātās debespuses, tas ir, ziemeļaustrumi (ZA), ziemeļrietumi (ZR), dienvidaustrumi (DA) un dienvidrietumi (DR). Ja nepieciešams precīzāks virziens, tad izmanto arī tādas debespuses, ka ziemeļrietumziemeļus (ZRZ), ziemeļrietumrietumus (ZRR), ziemeļaustrumziemeļus (ZAZ), ziemeļaustrumaustrumus (ZAA), dienvidaustrumdienvidus (DAD), dienvidaustrumaustrumus (DAA), dienvidrietumdienvidus (DRD) un dienvidrietumrietumus (DRR).
Debespuses virzienus visbiežāk nosaka ar kompasa palīdzību.
Edgars Holadejs
Edgars Holadejs (en; dzimis, miris ) bija amerikāņu šaha problēmists.
Šaha kompozīcija
Pirmo uzdevumu Edgars Holadejs sastādīja 17 gadu vecumā. Kopumā publicēja vairāk nekā 2200 šaha kompozīcijas. No 1949. gada līdz 1963. gadam viņš bija "Amerikāņu šaha biļetena" (American Chess Bulletin) šaha uzdevumu sadaļas redaktors. 1963. gadā viņš nodibināja "ASV šaha uzdevumu biļetenu" (US Problem Bulletin). Publicējis vairākus šaha kompozīciju krājumus.
1956. gadā viņam tika piešķirts starptautiskā tiesneša un 1977. gadā starptautiskā meistara tituls šaha kompozīcijā.
Piemērs
Uzdevuma risinājums:
Melno un balto pārvērstās figūras veido pilnu komplektu (laidnis, zirdziņš, tornis un dāma).
Fricis Laumanis
Fricis Laumanis (dzimis Liepājā, miris  Ņūdžersijā) bija Latvijas futbola aizsargs, kas kopā ar Rūdolfu Kronlaku un Hariju Lazdiņu bija visvairāk spēles Latvijas izlasē aizvadījušie futbolisti no Liepājas pirms Otrā pasaules kara.
Futbola karjera
Kopš jaunieša vecuma Laumanis spēlēja Liepājas "Olimpija" jauniešu komandā, bet 1927. gadā pirmo reizi spēlēja augstākā līmeņa komandā gadā, kad Olimpija izcīnīja savu pirmo Latvijas Virslīgas titulu, no sastāva pamazām izkonkurējot veterānu Hariju Pīkolu. Laumanis savu pirmo spēli Virslīgā aizvadīja 1927. gada 22. maijā, Olimpijai pārspējot Amatieri ar 5—2. Tomēr pagāja mazliet vairāk laika, lai Laumanis pierādītu sevi kā regulāru pirmās komandas spēlētāju Olimpijas sastāvā — 1927. un 1928. gadā viņš tikai laiku pa laikam tika izvēlēta pirmās komandas sastāvā, nodrošinot savu pozīciju 1929. gadā, kad Olimpija izcīnīja savu trešo titulu. 1930. gadā Olimpija reti spēlēja bez Laumaņa laukumā, vairākas sezonas viņš aizvadīja visās līgas spēles. 1939. gada rudenī Laumanis bija diskvalificēts uz pāris mēnešiem ar disciplinārsodu, kas klubam bija diezgan nopietns zaudējums. Pēc viņa atgriešanās laukumā Laumanis atkal kļuva neaizvietojams Olimpijas sastāvā. Laumanis spēlēja Olimpijā, līdz tā tika izformēta 1940. gadā. Kopā ar "Olimpija" Laumanis ieguva septiņus Latvijas čempiona titulus un trīs reizes uzvarēja Rīgas futbola kausa turnīrā.
Laumanis aizvadīja 18 spēles Latvijas izlasē no 1930. līdz 1939. gadam.
Pēdējā komanda, kurā Fricis Laumanis spēlēja Latvijā, bija Liepājas "Dinamo" 1941. gadā. Viņš nespēlēja Olimpijas sastāvā vācu okupācijas laikā. Pēc kara Laumanis nonāca Vācijā, kuru viņš atstāja 1949. gadā, dodoties uz Amerikas Savienotajām Valstīm.
Nevienādība starp aritmētisko vidējo un ģeometrisko vidējo
Vienādība izpildās tikai gadījumā, kad visi skaitļi ir vienādi.
Aplūkojot dažādus šīs nevienādības speciālgadījumus var iegūt:
Šai nevienādībai eksistē dažādi vispārinājumi, kā Muirheda nevienādība vai Maklorina nevienādība, tāpat šī nevienādība ir spēkā, ja izmanto svērto aritmētisko vidējo un svērto ģeometrisko vidējo.
Dažreiz šai nevienādībai pievieno harmonisko vidējo, kas vienmēr ir mazāks vai vienāds ar ģeometrisko vidējo, līdz ar to var iegūt, ka:
Amerikas pamatiedzīvotāju valodas
Pagātne
Pirms eiropiešu ierašanās 11. gadsimta sākumā (skandināvu apmešanās Grenlandē un mēģinājumi apmesties Labradorā un Ņūfaundlendā) un 15. gadsimta beigās (Kristofora Kolumba ceļojums) abu Amerikas kontinentu iedzīvotāji sarunājās tūkstošiem valodās. Dažas indiāņu kultūras, piemēram maiji un navatli, bija izveidojušas savu rakstību. Kolonizēšanas laikā, saplūstot eiropiešu, indiāņu un afrikāņu valodām, izveidojās vairākas kreoliskās valodas.
Eiropiešu kolonizatoru un viņu vēlāk izveidoto valstu attieksme pret pamatiedzīvotāju valodām bija ļoti atšķirīga. Brazīlijā mūki cītīgi mācījās un sekmēja tupi valodas izplatīšanos. Daudzviet latīniskajās kolonijās spāņu misionāri bieži mācījās vietējās valodas, mudinot sludināt pamatiedzīvotājus dzimtajā valodā. Ziemeļamerikā misionārs Džons Eliots pārtulkoja un 1663. gadā publicēja Bībeli masačūsetsu jeb vampanoagu valodā. Tomēr eiropieši arī aktīvi aizliedza indiāņu valodas un nomāca pamatiedzīvotāju kultūru. 18. un 19. gadsimtā jaunizveidotajās rietumu puslodes valstīs par oficiālajām valodām kļuva spāņu, angļu, portugāļu, franču un holandiešu.
Kaut arī daudzas indiāņu valodas ir nopietni apdraudētas, dažām pastāvēšanas briesmas nedraud. Atsevišķām valodām pat ir noteikts oficiāls statuss: guaranu Paragvajā un grenlandiešu (jeb inuītu) kopš 2009. gada Grenlandē. Oficiāli atzītas ir arī kečvu valodas Peru un aimaru Bolīvijā, taču valstiskā līmenī praktiski visur dominē spāņu valoda. Pirmajā un Otrajā pasaules karā ASV armijā par radistiem kalpoja vairāku cilšu pārstāvji (čeroki, čoktavi, lakoti, meskvaki, komanči, navahi), kuru dzimtajās indiāņu valodās rakstītās slepenās radiogrammas nespēja atšifrēt ne vācieši, ne japāņi. Mūsdienās universitātes, valdības un pamatiedzīvotāji strādā, lai saglabātu un atdzīvinātu indiāņu valodas.
Ziemeļamerika
Ziemeļamerikā un Meksikas ziemeļos pamatiedzīvotāji runāja aptuveni 296 valodās. 269 no šīm valodām ir iedalītas 29 valodu saimēs. Pārējās 27 valodas ir izolētās vai neklasificētās valodas. Visizplatītākās valodu saimes ir na-dene, algiku un jūtu-acteku:
Ziemeļamerika ir zināma ar lielo valodu daudzveidību. Īpaši liela valodu dažādība bija sastopama Kalifornijā, kur 18 saimes apvienoja 74 valodas (salīdzinājumam — visā Eiropā ir 4 valodu saimes: basku, indoeiropiešu, urālu un afroaziātu). Cits reģions ar ievērojamu valodu dažādību bija ASV dienvidrietumi. Taču liela daļa šo valodu izzuda jau kolonizēšanas sākumposmā, atstājot par sevi vienīgi fragmentāras liecības.
Piezīmes:
Vidusamerika
Vidusamerikas reģionu sadala astoņos mazākos apgabalos: